অলিভার রিড
রবার্ট অলিভার রিড (ইংরেজি: Robert Oliver Reed; ১৩ ফেব্রুয়ারি ১৯৩৮ - ২ মে ১৯৯৯) ছিলেন একজন ইংরেজ অভিনেতা। তার অভিনীত উল্লেখযোগ্য চলচ্চিত্রসমূহ হল দ্য ট্র্যাপ (১৯৬৬), অস্কার বিজয়ী চলচ্চিত্র অলিভার! (১৯৬৮), উইমেন ইন লাভ (১৯৬৯), হ্যানিবাল ব্রুকস (১৯৬৯), দ্য ডেভিলস (১৯৭১), দ্য থ্রি মাস্কেটিয়ার্স (১৯৬৬), টমি (১৯৭৫), লায়ন অব দ্য ডেজার্ট (১৯৮১), ক্যাস্টাওয়ে (১৯৮৬), দি অ্যাডভেঞ্চারস অব ব্যারন মুনচাউসেন (১৯৮৮) এবং ফানি বোনস (১৯৯৫)। তার অভিনীত সর্বশেষ চলচ্চিত্র গ্ল্যাডিয়েটর (২০০০)-এ গ্ল্যাডিয়েটরদের প্রশিক্ষক বৃদ্ধ আন্তোনিয়াস প্রোক্সিমো চরিত্রে অভিনয়ের জন্য তিনি মরণোত্তর শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। তিনি যখন তার কর্মজীবনের শিখরে ছিলেন, তখন ১৯৭১ সালে ব্রিটিশ প্রদর্শকদের ভোটে তিনি বক্স অফিসে ৫ম জনপ্রিয় তারকার হিসেবে নির্বাচিত হন।